b'\n_START_ARTICLE_\nEvangeli\xc4\x8danska cerkev Primo\xc5\xbea Trubarja, Ljubljana\n_START_SECTION_\nArhitektura in notranja oprema\n_START_PARAGRAPH_\nCerkev ima obliko bazilike v novoromanskem slogu in s pravokotnim tlorisom. Ob cerkveni ladji se nahaja zvonik s tremi zvonovi na kvadratnem tlorisu._NEWLINE_V notranjosti cerkve je lesena pri\xc5\xbenica, na katero vodi dvoje stopnic iz leve in desne strani. Na zidu za pri\xc5\xbenico visi oljna slika Pavla K\xc3\xbcnla iz leta 1852, na kateri je upodobljen Jezus s Samarijanko ob Jakobovem vodnjaku. Orgle Franceta Gor\xc5\xa1i\xc4\x8da iz leta 1888 imajo 12 registrov in 2 manuala.\n_START_SECTION_\nZgodovina cerkvene ob\xc4\x8dine in cerkve\n_START_PARAGRAPH_\nEvangeli\xc4\x8dansko cerkev v Ljubljani so ustanovili reformatorji, med njimi Primo\xc5\xbe Trubar, ki je leta 1550 izdal slovenski prevod katekizma, in Jurij Dalmatin, katerega slovenski prevod Svetega Pisma je iz\xc5\xa1el leta 1584. Protestantizem, ki je na Kranjskem prevladoval predvsem pri plemstvu in me\xc5\xa1\xc4\x8danstvu, je protireformacija zatrla tako temeljito, da na Kranjskem ni bilo ve\xc4\x8d evangeli\xc4\x8danskih ob\xc4\x8din, saj protestanti niso mogli ve\xc4\x8d javno izra\xc5\xbeati svoje vere. Toleran\xc4\x8dni patent iz leta 1781 pod Jo\xc5\xbeefom II. je predvideval svobodo vere, v Ljubljani v 18. stoletju pa protestantov ni bilo ve\xc4\x8d._NEWLINE_Na za\xc4\x8detku 19. stoletja se je v Ljubljano priselilo nekaj protestantov, predvsem trgovcev iz nem\xc5\xa1ko govore\xc4\x8dega obmo\xc4\x8dja ter nekaj vojakov in \xc4\x8dastnikov. Prva bogoslu\xc5\xbeja je leta 1818 v privatnih stanovanjih vodil belja\xc5\xa1ki duhovnik L. E. Blume. Oblasti v Ljubljani so zatrle prizadevanja protestantov, da bi redno izvajali javna bogoslu\xc5\xbeja. Na pogrebu \xc5\xa1vicarskega kavarnarja A. Capretza je bil navzo\xc4\x8den duhovnik Wolf, ki ni smel izvesti evangeli\xc4\x8danskega pogreba. Kmalu potem je Capretz v dvorani Nem\xc5\xa1kega vite\xc5\xa1kega reda (danes Kri\xc5\xbeanke) vodil prvo javno evangeli\xc4\x8dansko bogoslu\xc5\xbeje v Ljubljani po ve\xc4\x8d kot 200 letih. V naslednjih letih pa so oblasti javna evangeli\xc4\x8danska bogoslu\xc5\xbeja zatirale, tako da so se evangeli\xc4\x8dani morali sre\xc4\x8devati v privatnih domovih. Pomembno vlogo je pri tem imel trgovec Gustav Heimann (1809\xe2\x80\x931870), v katerega privatni hi\xc5\xa1i so pogosto imeli evangeli\xc4\x8danska dru\xc5\xbeenja._NEWLINE_1848 je habsbur\xc5\xa1ka monarhija priznala evangeli\xc4\x8dansko cerkev v Avstriji kot enakopravno cerkev ter ji dala pravico, da lahko gradi svoje cerkve s portalom in zvonikom z zvonovi. 1849 je Gustav Heimann za evangeli\xc4\x8dansko cerkev nabavil zemlji\xc5\xa1\xc4\x8de na Celov\xc5\xa1ki cesti, dana\xc5\xa1nji Gosposvetski cesti. Ljubljanski evangeli\xc4\x8dani, katerih je bilo okoli 200 in ki so do tedaj spadali pod Tr\xc5\xbea\xc5\xa1ko cerkveno ob\xc4\x8dino, so 8. oktobra 1850 z dekretom dobili pravico, da ustanovijo svojo ob\xc4\x8dino. Evangeli\xc4\x8dansko cerkveno ob\xc4\x8dino v Ljubljani so ustanovili 27. oktobra 1850 v Virantovi hi\xc5\xa1i na Jakobovem trgu. Vodstvo ob\xc4\x8dine je prevzel Gustav Heimann, in arhitektu Gustavu Lahnu so naro\xc4\x8dili na\xc4\x8drtovanje cerkve. Gradbeno dovoljenje za cerkev so izdali 10. avgusta 1850. 21. aprila 1851 so izvolili Ludwiga Theodorja Elzeta iz Dessaua za \xc5\xbeupnika. Njegovega bratranca, cerkvenega glasbenika in skladatelja Carla Friedricha Clemensa Theodorja Elzeta so zaposlili kot organista. Konec leta 1851 je evangeli\xc4\x8danska ob\xc4\x8dina v Ljubljani imela \xc5\xbee 332 \xc4\x8dlanov. Dru\xc5\xa1tvo Gustava Adolfa, nem\xc5\xa1ko evangeli\xc4\x8dansko dru\xc5\xa1tvo, ki \xc5\xa1e do danes podpira majhne evangeli\xc4\x8danske cerkve po svetu, je prevzelo najve\xc4\x8dji dele\xc5\xbe financiranja._NEWLINE_Gradnjo cerkve so dokon\xc4\x8dali novembra 1851. Med pospravljanjem gradbenega materiala je en delavec padel z odra in se je smrtno ponesre\xc4\x8dil. Kot prva evangeli\xc4\x8danska cerkev v Avstriji je stavba imela majhen zvonik, katerega zvonove so ljudje sli\xc5\xa1ali po ulicah. V majhno kupolo na strehi so polo\xc5\xbeili nekaj dokumentov o nastanku evangeli\xc4\x8danske cerkve. 1852 so na steni za pri\xc5\xbenico pripeli oljno sliko slikarja Pavla K\xc3\xbcnla, na kateri je upodobljen Jezus s Samaritanko pri Jakobovem vodnjaku. Poteze na obrazu Samaritanke so podobne eni izmed Heimannovih h\xc4\x8dera. 6. januarja 1852 so cerkev blagoslovili in poimenovali Kristusova cerkev. Istega dne so in\xc5\xa1talirali duhovnika Ludwiga Theodorja Elzeta. Zaradi velikega \xc5\xa1tevila obiskovalcev ja veliko ljudi stalo zunaj cerkve v mrazu._NEWLINE_12. septembra 1853 so za\xc4\x8deli s prizidavanjem \xc5\xbeupni\xc5\xa1\xc4\x8da in \xc5\xa1ole k cerkvi. 22. maja 1855 so odprli evangeli\xc4\x8dansko \xc5\xa1olo in zaposlili kot prvega u\xc4\x8ditelja Augusta Mebusa iz Angelroda. Septembra 1856 je cerkvena ob\xc4\x8dina nabavila zemlji\xc5\xa1\xc4\x8de pri Navjah, na katerem so aprila 1857 odprli evangeli\xc4\x8dansko pokopali\xc5\xa1\xc4\x8de. Duhovnik Elze ja imel pomembno vlogo tudi kot teolog, ki je pisal o zgodovini slovenske protestantske knji\xc5\xbeevnosti in o njenih avtorjih (Trubar, Dalmatin, Bohori\xc4\x8d), pri \xc4\x8demer se je tudi ukvarjal z vplivom t\xc3\xbcbin\xc5\xa1ke univerze nanje. Po sporu s kuratorjem Gustavom Heimannom je 19. februarja 1865 odstopil._NEWLINE_Od decembra 1866 do odhoda na Dunaj leta 1880 je bil duhovnik v Ljubljani Otto Schack iz Hessna. Njemu je sledil August Knieszer iz Ogrske, ki je moral leta 1892 odstopiti zaradi nepravilnosti pri opravljanju do\xc5\xbenosti. V njegovem \xc4\x8dasu so leta 1890 zaprli \xc5\xa1olo. 1888 je cerkev dobila nove orglice von Franceta Gor\xc5\xa1i\xc4\x8da z 12 registri in dvema manualoma._NEWLINE_1892 je postal \xc5\xbeupnik v Ljubljani Hans Jaquemar. Pri potresu v Ljubljani 14. in 15. aprila 1895 je bila cerkev po\xc5\xa1kodovana. Jaquemar je zato potoval po Nem\xc4\x8diji in zbiral denar v obnovitev. Tako so cerkev lahko obnovili in tudi izgradili. Vgradili so kurjavo in okoli cerkve so zgradili novo ograjo. Leta 1897 so ob cerkveni ladji so dokon\xc4\x8dali nov ve\xc4\x8dji zvonik s tremi zvonovi. 31. marca 1901 so odprli evangeli\xc4\x8danski vrtec. Istega leta so v Celju ustonovili novo cerkveno ob\xc4\x8dino. Leta 1902 je duhovnik Jaquemar \xc5\xa1el v St. P\xc3\xb6lten._NEWLINE_11. februarja 1906 so in\xc5\xa1talirali kot duhovnika Ottmarja Hegemanna. 1907 je zvonik dobil uro. V Prvi svetovni vojni so zvonove 1916 za vojne namene zaplenili in Hegemanna kot vojnega kuratorja poslali na fronto, kjer je bil septembra 1917 ubit. Septembra 1918 je postal evangeli\xc4\x8danski duhovnik v Ljubljani Erwin Schneider._NEWLINE_Z ustanovitvijo Kraljevina Srbov, Hrvatov in Slovencev je evangeli\xc4\x8danska ob\xc4\x8dina padla v globoko krizo. \xc5\xbde leta 1918 so po epidemiji gripe zaprli vrtec. Leta 1919 je 35 evangeli\xc4\x8danskih dru\xc5\xbein moralo de\xc5\xbeelo zapustiti, duhovnika Schneiderja pa so poslali v Zagreb. Izmed dru\xc5\xbeenj je obstajalo do leta 1945 le Ljubljansko evangeli\xc4\x8dansko \xc4\x87ensko dru\xc5\xa1tvo. Anton Chraska je 1919 vodil bogoslu\xc5\xbeja v slovenskem jeziku, zaradi sestave \xc4\x8dlanstva pa je v cerkveni ob\xc4\x8dini do 1945 prevladovala nem\xc5\xa1\xc4\x8dina._NEWLINE_Po Drugi svetovni vojni so nove socialisti\xc4\x8dne oblasti na podlagi Odloka AVNOJ-a z dne 21. novembra 1944 cerkev in \xc5\xbeupni\xc5\xa1\xc4\x8de kot last pripadnikov nem\xc5\xa1ke narodnosti zaplenili. Iz cerkve so odstranili klopi ter v njej odprli mizarsko delavnico, ki je izdelovala kulisa za Ljubljansko dramo. Od notranje opreme so se ohranile le oltarska slika in orglice. V \xc5\xbeupni\xc5\xa1\xc4\x8du so se naselili najemniki._NEWLINE_V slede\xc4\x8dih desetletjih se je \xc5\xa1tevilo evangeli\xc4\x8danov v Ljubljani predvsem zaradi priseljevanja iz Prekmurja spet pove\xc4\x8dalo. 1953 so oblasti ljubljanskim evangeli\xc4\x8danom spet dovolili uporabo cerkve, ki je sicer bila \xc5\xa1e zmeraj v dr\xc5\xbeavni lasti. Bogoslu\xc5\xbeja so imeli najprej neredno, od leta 1976 pa redno ob nedeljah in praznikih. Vodili so jih duhovniki iz cerkvenih ob\xc4\x8din v Prekmurju._NEWLINE_1985 so v ljubljansko evangeli\xc4\x8dansko cerkveno ob\xc4\x8dino kot duhovnika delegirali kaplana Gezo Fila. 1988 je cerkvena ob\xc4\x8dina najela pisarno in dvorano v podr\xc5\xbeavljenem \xc5\xbeupni\xc5\xa1\xc4\x8du. 1989 je bil Geza Filo in\xc5\xa1taliran kot ljubljanski duhovnik._NEWLINE_11. avgusta 1992 je evangeli\xc4\x8danska cerkvena ob\xc4\x8dina v Ljubljani cerkev in \xc5\xbeupni\xc5\xa1\xc4\x8de v okviru denacionalizacije dobila nazaj. Cerkev in \xc5\xbeupni\xc5\xa1\xc4\x8de so v naslednjih letih do leta 1997 obnovili. 6. junija 1999 so cerkev poimenovali po Primo\xc5\xbeu Trubarju.\n_START_SECTION_\nCerkvena ob\xc4\x8dina danes\n_START_PARAGRAPH_\nEvangeli\xc4\x8danska cerkvena ob\xc4\x8dina v Ljubljani trenutno po\xc4\x8dasi raste. Vsako nedeljo in vsak praznik je ob enajsti uri bogoslu\xc5\xbeje. Poleg tega so nekajkrat na leto bogoslu\xc5\xbeja v nem\xc5\xa1kem ali angle\xc5\xa1kem jeziku.'